****

**ประกาศเทศบาลตำบลเชียรใหญ่**

**เรื่อง ให้ผู้มีหน้าที่เสียภาษีได้ยื่นแบบแสดงรายการเพื่อชำระภาษีประจำปี พ.ศ. 2562**

**…………………………………………………………………………….**

 ด้วย ได้ถึงกำหนดที่ผู้มีหน้าที่เสียภาษีท้องถิ่นจะต้องยื่นแบบแสดงรายการเพื่อเสียภาษีประจำปี พ.ศ. 2562 ตามกฎหมาย

 ดังนี้ เทศบาลตำบลเชียรใหญ่จึงขอประกาศให้ผู้มีหน้าที่เสียภาษีได้ยื่นแบบเสดงรายการเพื่อเสียภาษี ประจำปี พ.ศ. 2562 ดังนี้ คือ

1. **ภาษีโรงเรือนและที่ดิน** ให้เจ้าของทรัพย์สินหรือผู้ได้รับมอบอำนาจ ไปรับและยื่นแบบแสดงรายการทรัพย์สิน (ภ.ร.ด.2) ต่อพนักงานเจ้าหน้าที่ ตั้งแต่วันที่ 1 มกราคม 2562 ถึงวันที่ 28 กุมภาพันธ์ 2562 และเมื่อพนักงานเจ้าหน้าที่ได้ออกใบแจ้งรายการประเมินแล้ว จะต้องชำระภาษีภายใน 30 วัน นับแต่วันที่ได้รับแจ้งการประเมินนั้น
2. **ภาษีป้าย** ให้เจ้าของป้าย ผู้ครอบครองหรือผู้ได้รับมอบอำนาจ ได้ยื่นแบบแสดงรายการภาษีป้าย (ภ.ป.1) ต่อพนักงานเจ้าหน้าที่ ตั้งแต่วันที่ 1 มกราคม 2562 ถึงวันที่ 31 มีนาคม 2562 และเมื่อพนักงานเจ้าหน้าที่ได้ออกใบแจ้งรายการประเมินแล้ว จะต้องชำระภาษีภายใน 15 วัน นับแต่วันที่ได้รับแจ้งการประเมินนั้น
3. **ภาษีบำรุงท้องที่** ให้เจ้าของที่ดินไม่ว่าจะเป็นบุคคลธรรมดาหรือนิติบุคคลซึ่งมีกรรมสิทธิ์ในที่ดินหรือครอบครองอยู่ในที่ดินที่ไม่เป็นกรรมสิทธิ์ของเอกชน ไปยื่นแบบ (ภ.บ.ท.5) และชำระภาษี ตั้งแต่วันที่ 1 มกราคม 2562 ถึงวันที่ 30 เมษายน 2562 ทั้งนี้ เนื่องจากตั้งแต่ปี พ.ศ. 2561 – 2564 มีการตีราคาปานกลางที่ดินใหม่ ซึ่งต้องยื่นใหม่ทุก 4 ปี/ครั้ง จึงขอแจ้งให้เจ้าของที่ดินนำสำเนาเอกสารดังต่อไปนี้มาใช้ประกอบในการยื่นแบบแสดงรายการที่ดินด้วย

1. สำเนาบัตรประจำตัวประชาชน (เจ้าของที่ดิน) จำนวน 1 ฉบับ

2. สำเนาทะเบียนบ้าน (เจ้าของที่ดิน) จำนวน 1 ฉบับ

3. สำเนาบัตรประจำตัวประชาชน (กรณียื่นแทนเจ้าของที่ดิน) จำนวน 1 ฉบับ

4. สำเนาทะเบียนบ้าน (กรณียื่นแทนเจ้าของที่ดิน) จำนวน 1 ฉบับ

5. สำเนาเอกสารสิทธิที่ดิน เช่น โฉนด , น.ส.3 ก , น.ส.3 , ส.ค. 1 , ใบไต่สวน (น.ส.5) , ใบจอง (น.ส.2) , ส.ป.ก. หรือหลักฐานอื่นๆที่ทางราชการออกให้ จำนวน 1 ฉบับ

6. หนังสือมอบอำนาจ (กรณีได้รับมอบอำนาจให้ยื่นแทนเจ้าของที่ดิน) จำนวน 1 ฉบับ

ทั้งนี้ ผู้ที่อยู่ในข่ายที่จะต้องเสียภาษีต่างๆ ประจำปี 2562 ให้ติดต่อชำระค่าภาษีตามกำหนดดังกล่าว ณ กองคลัง เทศบาลตำบลเชียรใหญ่ อำเภอเชียรใหญ่ จังหวัดนครศรีธรรมราช ได้ทุกวัน ในวันและเวลาราชการ

อนึ่ง สำหรับผู้ที่ไม่ชำระภาษีฯ ตามกำหนด จะต้องมีโทษและชำระเงินเพิ่มหรือค่าปรับ ดังนี้ คือ

1. **ภาษีโรงเรือนและที่ดิน** ผู้ใดละเลยไม่ยื่นแบบแสดงรายการ มีความผิดโทษปรับไม่เกิน 200

บาท และเรียกเก็บภาษีย้อนหลังได้ไม่เกิน 10 ปี

* ผู้ใดยื่นแบบแสดงรายการไม่ถูกต้องตามความจริงหรือไม่สมบูรณ์ มีความผิดต้องระวางโทษ

จำคุก ไม่กิน 6 เดือน หรือปรับไม่เกิน 500 บาท หรือทั้งจำทั้งปรับ

* ชำระภาษีเกินกำหนด 30 วัน นับจากวันที่ได้รับแจ้งการประเมิน ต้องเสียเงินเพิ่ม 2.5 % ,

5 % , 7.5% และ 10 % ตามลำดับ ของจำนวนเดือนที่ค้างชำระ

-2-

 **2. ภาษีป้าย** ผู้ใดไม่ยื่นแบบแสดงรายการภาษีป้าย ภายในกำหนด เสียเงินเพิ่ม 10% ของเงิน ค่าภาษีผู้ใดจงใจไม่ยื่นแบบแสดงรายการภาษีป้าย ต้องระวางโทษปรับตั้งแต่ 5,000 – 50,000 บาท ผู้ใดไม่แจ้งการรับโอนป้าย ภายใน 30 วันนับแต่วันรับโอน ต้องระวางโทษปรับตั้งแต่ 1,000 – 10,000 บาท

 **3. ภาษีบำรุงท้องที่** ผู้ใดไม่ยื่นแบบฯ ภายในกำหนด เสียเงินเพิ่ม 10 % ของค่าภาษี ผู้ใดไม่ชำระภาษีภายในวันที่ 30 เมษายน 2562 ต้องเสียเงินเพิ่ม 24% ต่อปีของค่าภาษี

 จึงประกาศมาเพื่อทราบโดยทั่วกัน

ประกาศ ณ วันที่ 4 เดือน ธันวาคม พ.ศ. 2561



(นายสุกิต ประสพสุข)

นายกเทศมนตรีตำบลเชียรใหญ่

“นครศรีธรรมราช นครแห่งอารยธรรม”

**-สำเนาคู่ฉบับ-**

**คำสั่งเทศบาลตำบลเชียรใหญ่**

**ที่ /2561**

**เรื่อง แต่งตั้งพนักงานเจ้าหน้าที่ให้บริการรับชำระภาษีในช่วงพักเที่ยงของวันทำการ**

**…………………………………………………………………………….**

 ด้วย งานผลประโยชน์และกิจการพาณิชย์ กองคลัง เทศบาลตำบลเชียรใหญ่ ได้จัดให้บริการประชาชนในการชำระภาษี ในช่วงพักเที่ยงของทุกวันทำการ ตั้งแต่วันจันทร์ – วันศุกร์ เพื่ออำนวยความสะดวกแก่ประชาชนผู้มาติดต่อ ตั้งแต่เดือนมกราคม 2562 – เดือนธันวาคม 2562

 ดังนี้ เพื่อให้การบริการรับชำระภาษี เป็นไปด้วยความเรียบร้อย และถูกต้อง จึงขอแต่งตั้งพนักงานเจ้าหน้าที่ผู้รับผิดชอบ ตามรายชื่อดังต่อไปนี้

1. นางหทัยรัตน์ หนูคง หัวหน้าฝ่ายบริหารงานคลัง เป็นพนักงานประเมินภาษี
2. นางสาวสุทิศา ด้วงทอง นักวิชาการเงินและบัญชี เป็นพนักงานเก็บภาษี
3. นางมะลิดา ศรีอำภัย เจ้าพนักงานจัดเก็บรายได้ เป็นพนักงานเก็บภาษี
4. นางสาวจีรนุช คงกิ้ม พนักงานจ้าง เป็นผู้ช่วยพนักงานเก็บภาษี

ทั้งนี้ตั้งแต่วันที่ 1 มกราคม 2562 เป็นต้นไป

สั่ง ณ วันที่ 25 เดือน ธันวาคม พ.ศ. 2561

(นายสุกิต ประสพสุข)

นายกเทศมนตรีตำบลเชียรใหญ่

“นครศรีธรรมราช นครแห่งอารยธรรม”

